钦定古今图书集成/历象汇编/岁功典/第008卷 > 《圣人以四时为柄赋》〈以题为韵〉阙名
## 钦定古今图书集成/历象汇编/岁功典/第008卷 > 《圣人以四时为柄赋》〈以题为韵〉阙名

“粤若受天明命，配天启圣，其作则也，必敬敷五教，齐
七政，节春夏秋冬之候，顺金木水火土之性。”变通无
失，表正度以惟平；雩祀有常，示帝图之斯盛。始或星
分于木，斗建于寅，配其宫于甲乙，而其地于庚辛，莫
不合乎序，应乎人。念群生而悉遂，彰盛德以惟新。则
是柄也，非父非子而天下亲。暨夫候应乎离，音谐于
征，列其位于丙午，制其方于壬子，莫不循厥功，究厥
旨，导贞悔之所由，体长嬴之所以则。是柄也，非尧非
舜而天下理。至乃金精储其气，白帝莅其事，有湛露
兮斯降，凉风兮斯至。是则仰察于天，俯观于地，司肃
杀而不忒，悯凋落而无遗。抑是柄也。五帝惟六，三皇
复四，又若元律腾辉。伊水德兮膺是“期。有积雪兮自
尔，有坚冰兮自兹。”是则上穷于象，下顺于时。念衣褐
之未济，表岁寒之不欺。抑是柄也，两汉非远，二周可
追。况复正己无替，虚心罔差。随土圭而暗测，同灰管
以潜知。执阴阳代谢之功，咸归不宰；用日月推迁之
候，尽合无为。由是晖映化权，锵洋德柄。契皇明于玉
烛，流睿览于金镜。士有随计上京，观光末路。欣有准
于时政，贺无疆于圣祚。故寻绎于《礼经》，因抽毫而是
赋。